เรื่องร้องเรียน: รบกวนช่วยแจ้งเจ้าของบ้านและคนแถวนั้นให้เลิกให้อาหารแมวจรจัดสักที มันสร้างความเสียหายให้ทรัพย์สินคนรอบข้างครับ
การดำเนินการของเจ้าหน้าที่: สำนักงานเขตบางกอกน้อย โดยฝ่ายสิ่งแวดล้อมและสุขาภิบาล ดำเนินการตรวจสอบเมื่อวันที่ 17 กรกฎาคม 2566 ณ บ้านเลขที่ 423 ซอยอิสรภาพ 47 ถนนอิสรภาพ แขวงบ้านช่างหล่อ เขตบางกอกน้อย กทม. ขณะตรวจสอบไม่พบเจ้าของบ้านและไม่พบการให้อาหารแมวจรจัด แต่เพื่อเป็นการแก้ไขปัญหาเรื่องร้องเรียนให้กับประชาชน เจ้าหน้าที่จึงได้ติดประกาศสำนักงานเขตบางกอกน้อย เรื่องขอความร่วมมือในการป้องกันเหตุเดือดร้อนรำคาญจากการให้อาหารสัตว์ในที่สาธารณะ เพื่อประชาสัมพันธ์ขอความร่วมมือประชาชนในบริเวณดังกล่าวไม่ให้อาหารสัตว์ในที่สาธารณะ ทั้งนี้เจ้าหน้าที่ฝ่ายสิ่งแวดล้อมและสุขาภิบาลจะดำเนินการตรวจติดตามปัญหาอย่างต่อเนื่องตามอำนาจหน้าที่ต่อไป
ความเห็นของผู้แจ้ง: น่าจะต้องไปตอนเย็นนะครับ จะได้เห็นหลักฐาน แต่ก็ขอบคุณมากครับ รอดูการเปลี่ยนแปลงพฤติกรรม
พื้นที่: แขวงบ้านช่างหล่อ เขตบางกอกน้อย กรุงเทพมหานคร